b"\n_START_ARTICLE_\nDet blinde teater\n_START_PARAGRAPH_\nDet blinde teater er et eksperimentelt teaterstykke som ble oppf\xc3\xb8rt under Samtidsfestivalen p\xc3\xa5 Nationaltheatret i Oslo i 2009. Et form\xc3\xa5l med stykket var \xc3\xa5 skape et sanse-demokratisk opplevelsesrom og likeverdig teateropplevelse for b\xc3\xa5de blinde og seende.\n_START_SECTION_\nTeknologi\n_START_PARAGRAPH_\nVed vibrotaktil ber\xc3\xb8ring og binaural lyd skriver en elektronisk kroppsdrakt stykkets historier direkte p\xc3\xa5 hver av deltagernes kropper. Den b\xc3\xa6rbare kroppsdrakten som ble brukt er basert p\xc3\xa5 Arduino open source hardware og egenutviklet programvare.\n_START_SECTION_\nInnhold\n_START_PARAGRAPH_\nTema for oppsetningen er 'om det \xc3\xa5 v\xc3\xa6re kvinne'. De fem historiene erfares direkte gjennom ber\xc3\xb8ring og stykket s\xc3\xb8ker slik \xc3\xa5 gi brukerne opplevelsen av en oppdagende, personlig og intim lek med det kvinnelige, fra seksualitet til frustrasjon. Ved \xc3\xa5 ikles en kvinnelig ham sp\xc3\xb8rres deltagerne hva det betyr \xc3\xa5 v\xc3\xa6re kvinne. _NEWLINE_Konsept og kunstnerisk ledelse: St\xc3\xa5le Stenslie_NEWLINE__NEWLINE_Dramaturg: Kate Pendry_NEWLINE__NEWLINE_Tekst: Veronika B\xc3\xb6kelmann (D), Shiva Falahi (Iran), Narve Hovednakk, Kate Pendry og Edy Poppy_NEWLINE__NEWLINE_Kunstnerisk programmering: Jonas Jongejan (DK)_NEWLINE__NEWLINE_Lyd: Truls Kvam og Kate Pendry"